# Møtereferat FAU

**Dato: 04.04.2024**

**Tilstede:** Mahmoud (Blå), Line (Grønn), Karina (Gul), Tonje (Grønn), Kristine (Gul) og Åse (Rød)

**Forfall**: Eivind (Blå) og Janne (Rød)

### Fotograf:

* Gjennomgang av alternativer innhentet av Janne. Enstemmig bestemt fotograf Siri Sverdrup som tok bilder i 2023. Kristine informerer Janne om valg av fotograf.
* Foreslår fotografering en av de to første ukene i mai.
* Henge opp informasjon om fotografering ca. 1 uke før fotograferingen. **(Janne)**

### Dugnad

* Opprinnelig satt opp 25. april, men på grunn av frafall i FAU ble dugnaden flyttet til tirsdag 7. mai.
* Høre med Gunn hva de ønsker å få gjort og hva som er/kommer til å bli bestilt fra kommunen: **(Kristine)**
	+ Feiemaskin?
	+ Fjerning av tistler og brennesler?
* Mandag 22. april - Oversende informasjon til Gunn Helen med info om dugnaden som skal sendes ut på mail til foreldre og legges ut på hjemmeside **(Åse)**
* Mandag 29. april - henge opp informasjon om dugnad på avdelingene **(Åse)**
* Sette opp gjøremålsliste **(Kristine)**

### Kjøkkenhage

* Mahmoud har allerede forplantet diverse grønnsaker, trær og blomster hjemme. Han sjekker hva som skal gjøres og gir beskjed når vi andre skal stille opp for å gjøre klar for såing i kjøkkenhagen.
* Han har allerede vært og plantet ut blomster og pynt i eksisterende blomsterkasser – tusen takk!

### 17. Mai

* Sunde Barnehage er meldt på årets barnetog på Madlamark, sammen med Sunde barneskole, Hafrsfjord barneskole og Revheim ungdomskolen
* Mandag 29. april - Mer informasjon vil bli sendt ut på mail, legges på barnehagens hjemmesider og hengt opp på avdelingene **(Åse)**
* Kristine tar med 17. mai-fanen
* Kristine sender ut mer informasjon til FAU når den kommer fra skolen

### Diverse

* Ønsker å avholde «bli kjent»-samling i august for å starte det nye barnehageåret. **(Line og Mahmoud)**
* Mattilbud
	+ Skal sjekke med Skredbakka barnehage og høre hvordan deres ordning med frokost og varmmat fungerer, mulig vi kan foreslå lignende løsning i Sunde barnehage. **(Karina og Line)**